# **IEPIRKUMA LĪGUMS NR. SKUS 65/18**

**“Latvijas Mobilais Telefons” SIA**, vienotās reģistrācijas numurs 50003050931, tālāk tekstā kā **LMT**, Korporatīvo klientu daļas vadītāja Antona Lisecka personā, kurš rīkojas uz pilnvarojuma pamata, no vienas puses, un

**PAULA STRADIŅA KLĪNISKĀ UNIVERSITĀTES SLIMNĪCA VSIA**, vienotās reģistrācijas numurs 40003457109, tālāk tekstā kā **KORPORATĪVAIS KLIENTS**, valdes locekles Ilzes Kreicbergas personā, kura rīkojas uz statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pamata, no otras puses,

katrs atsevišķi tālāk tekstā kā **Līdzējs** vai abi kopā - **Līdzēji**, ievērojot KORPORATĪVĀ KLIENTA izsludinātā iepirkuma “Mobilo sakaru pakalpojumi”ar id.Nr. PSKUS 2017/172 (tālāk tekstā – **Iepirkums**) nolikuma prasības, bez maldības, spaidiem un viltus noslēdz šādu iepirkuma līgumu, tālāk tekstā kā **Līgums**:

1. **Līguma priekšmets**
   1. Līdzēji vienojas par abpusēji izdevīgu sadarbību, pamatojoties uz LMT Līguma ietvaros KORPORATĪVAJAM KLIENTAM piešķirtajām iespējām un KORPORATĪVĀ KLIENTA apņemšanos ievērot šī Līguma noteikumus.
   2. KORPORATĪVAIS KLIENTS šī Līguma izpratnē ir LMT abonents – juridiska persona vai cits tiesību subjekts (izņemot fiziska persona), kas ir noslēdzis šo Līgumu un kuram atbilstoši izvēlētajam LMT pakalpojumu klāstam saskaņā ar Līguma noteikumiem ir piešķirtas Līgumā noteiktās iespējas.
   3. Šis Līgums neatceļ un neaizvieto KORPORATĪVĀ KLIENTA (LMT abonenta) noslēgtos līgumus par LMT pakalpojumu lietošanu, tālāk tekstā kā **Pakalpojumu līgumi**, bet gan šī Līguma darbības laikā groza un/vai papildina Līdzēju savstarpējās saistības. Jautājumos, kuri nav fiksēti šajā Līgumā, Pakalpojumu līgumi ir un paliek Līdzējiem saistoši gan šī Līguma darbības laikā, gan pēc šī Līguma izbeigšanas.
2. **Līdzēju saistības** 
   1. **LMT apņemas:**
      1. atbilstoši Līguma noteikumiem piešķirt KORPORATĪVAJAM KLIENTAM speciālus tarifus, maksas un īpašos nosacījumus, kas noteikti Līguma Pielikumā Nr.1;
      2. noteikt šādu LMT kontaktpersonu, ar kuru KORPORATĪVAIS KLIENTS var risināt ar šo Līgumu saistītos jautājumus:

|  |  |  |
| --- | --- | --- |
| **Kontaktpersona:** | **Tālrunis:** | **e-pasta adrese:** |
| Atbalsts ikdienas jautājumos un konsultācijas – Vija Ķīkule | 67773725 | Vija.Kikule@lmt.lv |
| Ar līgumu saistītos jautājumos – Aigars Kasparāns | 29248430 | Aigars.Kasparans@lmt.lv |

* 1. **KORPORATĪVAIS KLIENTS apņemas:**
     1. ievērot “LMT Pakalpojumu līguma noteikumus”, ciktāl šī Līguma noteikumi nenosaka citādi;
     2. saglabāt ne mazāk kā 210 (divi simti desmit) aktīvus balss pieslēguma numurus LMT tīklā visā šī Līguma darbības laikā;
     3. noteikt šādu KORPORATĪVĀ KLIENTA kontaktpersonu, ar kuru LMT var risināt ar šo Līgumu saistītos jautājumus, un nekavējoties informēt LMT par šīs kontaktpersonas maiņu un/vai izmaiņām tās kontaktinformācijā:

Kontaktpersona: Kārlis Bētiņš,

Tālr.: 29417489,

E-pasts: [Karlis.Betins@stradini.lv](mailto:Karlis.Betins@stradini.lv);

* + 1. nekavējoties rakstiski informēt LMT par to, ka tiek izbeigts KORPORATĪVĀ KLIENTA izdots pilnvarojums KORPORATĪVĀ KLIENTA darbiniekam vai citai KORPORATĪVĀ KLIENTA pilnvarotajai personai jebkādu darbību veikšanai ar LMT, pretējā gadījumā KORPORATĪVAIS KLIENTS atbild par visiem LMT radītajiem zaudējumiem un izdevumiem;
    2. neizmantot ar šo Līgumu iegūtās iespējas pretēji šī Līguma mērķim un Līgumā ietvertajai Līdzēju gribas izpausmei, tajā skaitā, bet ne tikai – neļaut minētās iespējas izmantot trešajām personām;
    3. aizsargāt, neizplatīt un bez iepriekšējas rakstiskas saskaņošanas ar LMT neizpaust trešajām personām pilnīgi vai daļēji šī Līguma saturu, tajā skaitā Līguma Pielikumu Nr.1, vai citu ar tā izpildi saistītu dokumentu saturu, kā arī tehniska, komerciāla un jebkāda cita rakstura informāciju, kas kļuvusi zināma Līguma izpildes gaitā, izņemot Latvijas Republikā spēkā esošajos normatīvajos aktos paredzētos gadījumus.

1. **Līguma darbības termiņš un izbeigšana**
   1. Līgums stājas spēkā ar 2018.gada 01.februāri. Līgums ir spēkā 36 (trīsdesmit sešus) mēnešus ,termiņu skaitot no Līguma spēkā stāšanās dienas, vai līdz brīdim, kad kopējā summa par KORPORATĪVAJAM KLIENTAM sniegtajiem Pakalpojumiem sasniedz EUR 36000,- (trīsdesmit seši tūkstoši euro), bez pievienotās vērtības nodokļa, atkarībā no tā, kurš no šiem nosacījumiem iestājas pirmais. Kopējā summā par KORPORATĪVAJAM KLIENTAM uz Līguma pamata sniegtajiem pakalpojumiem ietilpst visas ar Iepirkuma tehniskajā specifikācijā noteikto prasību izpildi saistītās izmaksas.
   2. Ja Līguma darbības laikā netiek sasniegta Līguma 3.1.punktā noteiktā summa, Līdzējiem vienojoties Līguma darbības termiņš var tikt pagarināts ņemot vērā Publisko iepirkumu likumā noteikto maksimālo līgumsaistību termiņu.
   3. Līguma Pielikumā Nr.1 noteikto speciālo tarifu, maksu un īpašo nosacījumu piemērošana KORPORATĪVAJAM KLIENTAM tiek nodrošināta ar 2018.gada 01.februāri.
   4. KORPORATĪVAIS KLIENTS un LMT ir tiesīgi vienpusēji izbeigt šo Līgumu, paziņojot par to otram Līdzējam rakstiski vismaz 5 (piecas) darba dienas iepriekš.
   5. LMT ir tiesīgs nekavējoties vienpusēji izbeigt šo Līgumu šādos gadījumos:
      1. KORPORATĪVAIS KLIENTS pārkāpj šo Līgumu un/vai “LMT Pakalpojumu līguma noteikumus”; un/vai
   6. Līgums var tikt izbeigts arī abiem Līdzējiem par to vienojoties rakstveidā.
   7. Izbeidzoties Līguma darbībai, KORPORATĪVAJAM KLIENTAM ir pienākums izvēlēties kādu no LMT piedāvātajiem standarta pieslēguma veidiem, citādi KORPORATĪVAIS KLIENTS pilnvaro LMT izvēlēties tam atbilstošāko pieslēguma veidu, ja LMT nebūs iespējams KORPORATĪVAJAM KLIENTAM piemērot tādu pieslēguma veidu, kāds KORPORATĪVAJAM KLIENTAM ir piešķirts atbilstoši Līguma noteikumiem.
2. **Citi noteikumi**
   1. Ar šī Līguma spēkā stāšanos spēku zaudē starp Līdzējiem iepriekš noslēgtais Korporatīvā klienta līgums (tālāk tekstā kā **KKL**), ņemot vērā nosacījumu, ka KKL noteiktie speciālie tarifi un maksas KORPORATĪVAJAM KLIENTAM paliek spēkā un tiek piemēroti līdz brīdim, kad tiek nodrošināta šajā Līgumā noteikto speciālo tarifu un maksu piemērošana.
   2. Rēķinu par norēķinu periodā KORPORATĪVAJAM KLIENTAM sniegtajiem LMT pakalpojumiem LMT sagatavo un piegādā KORPORATĪVAJAM KLIENTAM atbilstoši „LMT Pakalpojumu līguma noteikumiem”.
   3. Visos jautājumos, kas nav atrunāti šajā Līgumā, Līdzēji vadās no Latvijas Republikā spēkā esošajiem normatīvajiem aktiem.
   4. Nekādi strīdi vai domstarpības neatbrīvo Līdzējus no šajā Līgumā paredzēto savstarpējo saistību izpildes. Visas domstarpības, kas saistītas ar šo Līgumu, Līdzēji risina pārrunu kārtībā. Ja vienošanos panākt nav iespējams, domstarpības tiek risinātas Latvijas Republikā spēkā esošajos normatīvajos aktos noteiktajā kārtībā.
   5. LMT iesniegtais pilnvarojums, ja tas izdots uz noteiktu termiņu, ir uzskatāms par spēkā esošu līdz minētā termiņa beigām, ja vien KORPORATĪVAIS KLIENTS nav atsaucis šo pilnvarojumu pirms šī termiņa beigām, par to rakstiski paziņojot LMT. Pilnvarojuma atsaukšanas gadījumā pilnvarojums uzskatāms par spēkā neesošu no brīža, kad KORPORATĪVAIS KLIENTS par šī pilnvarojuma atsaukšanu ir rakstiski paziņojis LMT, ievērojot Līguma 2.2.4.punkta noteikumus. LMT iesniegtais pilnvarojums, ja tas izdots uz nenoteiktu termiņu, ir uzskatāms par spēkā esošu līdz brīdim, kad KORPORATĪVAIS KLIENTS šo pilnvarojumu ir atsaucis un saskaņā ar Līguma 2.2.4.punktu rakstiski paziņojis par to LMT. KORPORATĪVAJAM KLIENTAM ir pienākums rakstiski paziņot LMT par pilnvarojuma atsaukšanu arī gadījumā, ja pilnvarojuma atsaukums ir publicēts oficiālā laikrakstā. Šāda paziņošanas kārtība ir piemērojama arī jebkurā citā pilnvarojuma izbeigšanas gadījumā.
   6. KORPORATĪVAIS KLIENTS izmanto LMT sniegtos viesabonēšanas pakalpojumus, lai nodrošinātu KORPORATĪVĀ KLIENTA komercinformācijas aizsardzību un nemainīgu pakalpojumu kvalitāti ārvalstīs.
   7. Izmaiņas izvēlētajā LMT pakalpojumu klāstā un to izmantošanas nosacījumos KORPORATĪVAIS KLIENTS veic pakalpojumu aprakstos noteiktajā kārtībā, sazinoties ar atbildīgo LMT kontaktpersonu.
   8. Par izmaiņām, kas saistītas ar LMT pakalpojumu sniegšanu, LMT informē Korporatīvo klientu pa pastu, telefoniski vai elektroniskā veidā uz KORPORATĪVĀ KLIENTA kontaktpersonas e-pasta adresi.
   9. Līguma nodaļu nosaukumi izmantoti, lai teksts būtu vieglāk pārskatāms, un tie nav izmantojami Līguma interpretēšanai.
   10. Jebkuri Līguma grozījumi un papildinājumi noformējami rakstveidā un ar to abpusējas parakstīšanas brīdi kļūst par Līguma neatņemamu sastāvdaļu.
   11. Līdzēji ir tiesīgi rakstveidā vienoties par līguma termiņa pagarinājumu vai Līguma kopējās summas palielinājumu atbilstoši Publisko iepirkumu likumā noteiktajam.
   12. Līgums sagatavots latviešu valodā uz 2 (divām) lapām 2 (divos) eksemplāros. Katram Līguma eksemplāram kā neatņemama Līguma sastāvdaļa tiek pievienots Pielikums Nr.1 („Tarifi un maksas”) uz 2 (divām) lapām. Abiem Līguma eksemplāriem ir vienāds juridiskais spēks, un katrs no Līdzējiem saņem pa vienam Līguma eksemplāram.
3. **Līdzēju rekvizīti un paraksti**

|  |  |
| --- | --- |
| **LMT:**  “Latvijas Mobilais Telefons” SIA Ropažu iela 6 Rīga, LV-1039  PVN maks. reģ. Nr.LV50003050931  “Swedbank”AS filiāle “Matīss”  Kods HABALV22  Konts Nr.LV21HABA0001408032543  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Antons Liseckis  Korporatīvo klientu daļas vadītājs  Rīgā 2018.gada \_\_\_.\_\_\_\_\_\_\_\_\_\_\_\_ | **KORPORATĪVAIS KLIENTS:**  PAULA STRADIŅA KLĪNISKĀ UNIVERSITĀTES SLIMNĪCA VSIA  Pilsoņu iela 13,  Rīga, LV-1002, Latvija  PVN maks. reģ. Nr. LV40003457109  SEB banka  Kods UNLALV2X  Konts Nr. LV93UNLA0003029467144  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ilze Kreicberga  Valdes priekšsēdētāja  Rīgā 2018.gada \_\_\_.\_\_\_\_\_\_\_\_\_\_\_\_ |